**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš sodininkų bendrijos „Tauras“ lietaus nuotekų tinklus Klaipėdos miesto savivaldybės nuosavybėn, kurių bendra įsigijimo vertė – 715 042,00 Eur.

**2. Projekto rengimo priežastys ir kuo remiantis parengtas sprendimo projektas.**

Sprendimo priede nurodyti inžineriniai statiniai nuosavybės teise priklauso sodininkų bendrijai „Tauras“. Sodininkų bendrija „Tauras“ yra likviduojama. Dėl šios priežasties bendrija kreipėsi į Klaipėdos miesto savivaldybės administraciją, siūlydama perimti nuosavybėn nurodytus lietaus nuotekų tinklus.

Kadangi minimi tinklai Nekilnojamojo turto registre nuosavybės teise registruoti sodininkų bendrijos „Tauras“, šių tinklų perėmimas turi būti vykdomas notarinio dokumento pagrindu – Dovanojimo sutartimi.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą numatomos teigiamos pasekmės – neatlygintinai perduodami lietaus nuotekų tinklai yra dalis bendros miesto lietaus nuotekų infrastuktūros dalis. Neigiamos pasekmės – Klaipėdos miesto savivaldybė gali patirti išlaidas, susijusias su inžinerinių tinklų priežiūra ir remonto darbais.

Teikiame svarstyti šį sprendimo projektą.

PRIDEDAMA:

1. 2018-05-17 sodininkų bendrijos „Tauras“ rašto Nr. 18.5-1, 2 lapai;
2. 2018-04-30 sodininkų bendrijos „Tauras“ rašto Nr. 18.4-1, 2 lapai;
3. Nekilnojamojo turto registro centrinio duomenų banko išrašų kopijos, 30 lapų;

Turto skyriaus vedėjas Edvardas Simokaitis